En av de fugleartene som ble hardest rammet var ærfugl. Det ble anslått at 90 % av den oljeskadede fuglen var ærfugl. Ærfugl er en dykkand som også ved andre oljeforlis (MS «Rocknes») er blitt hardt rammet. Paradoksalt nok er oljesølområdet fra MS «Full City» det eneste området i landet hvor ærfugl kan jaktes på i jaktsesongen. Norges Miljøvernforbund fremmet etter ulykken krav om at ærfugljakta måtte stanses i minst to år.